Diari Oficial de la Generalitat Valenciana


Sumari del DOGV 3972, del 03-04-2001 (2001/2384)

Informació pública del procediment a subhasta del material inclòs en l'expedient G-48/6766-Z.
---------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2384


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del procediment a subhasta del material inclòs en l'expedient R-83/0127-O. [2001/X2384]
  
El president de la Junta Arbitral de Transports de València diu:
  
Una vegada han conclòs els tràmits oportuns en l'expedient V-87/4372-A, seguit a instància de CTM de Levante, SL, amb domicili al polígon industrial Fuente del Jarro, carrer Villa de Madrid núm. 69, de Paterna, com a conseqüència d'haver rebutjat la mercaderia transportada tant pel remitent com pel consignatari, es procedeix a la pública subhasta, per un termini de 10 dies abans de la data de la primera subhasta, dels béns que després s'especificaran, i s'indica perquè l'acte de rematada tinga lloc a les sales d'aquesta Conselleria, situada en l'avinguda de Blasco Ibáñez núm. 50-5ª planta, de València, el dia 27 d'abril de 2001, a les 12 hores, amb les prevencions següents:
  
Primer
  
Les postures hauran de realitzar-se a l'alça a partir del preu indicat com a base de licitació.
  
Segon
  
Des de l'anunci fins a la data de la realització de la subhasta les postures es faran per escrit, en sobre tancat, en el qual s'inclourà el resguard de la fiança, que se presentarà davant del cap del Servei d'Arbitratge i al domicili esmentat de la Conselleria d'Obres Públiques, Urbanisme i Transports. L'obertura, que serà pública, es farà a les 12 hores del dia 27 d'abril de 2001, al lloc adés indicat.
  
El sobre amb l'oferta i el resguard de la fiança haurà de tenir consignat en la portada el número d'expedient objecte de la subhasta a què es concorre.
  
Tercer
  
Només l'executant podrà fer postura en qualitat de cedir la rematada a un tercer.
  
Quart
  
Per a prendre part en la subhasta els licitadors hauran d'ingressar prèviament en el compte número 8882-1814-70-3763443019, de l'entitat Bancaixa, el 20% del preu de taxació (valoració) que serveix de tipus per a la subhasta. Sense aquest requisit no podran ser admesos a la licitació. Aquest 20% sobre el tipus serà fix per a qualsevol de les dates de subhasta.
  
Cinqué
  
Els adjudicataris dels béns hauran de completar el pagament en l'acte, davant de la mesa de subhasta o mitjançant l'ingrés en el compte amunt esmentat, immediatament després de l'adjudicació i en el cas d'incompliment d'aquesta obligació perdran el dipòsit.
  
Si no hi ha postors en la primera subhasta, s'indica per a la segona el dia 30 d'abril de 2001, a les 12 hores, al mateix lloc ja esmentat, per a la qual servirà de tipus el 75% de la valoració i no s'admetran postures inferiors als dos terços d'aquest tipus.
  
La tercera subhasta es farà, si escau, el dia 2 de maig de 2001, a les 12 hores, al lloc citat, i la postura mínima és de 33.500 pessetes. Es declararà deserta la subhasta en aquelles ofertes inferiors a aquesta quantitat.
  
Béns objecte de la subhasta:
  
Tres paletes que contenen un nombre elevat de balons de plàstic, de diferents colors i dimensions. El preu valorat d'aquesta mercaderia és de 90.000 pessetes (noranta mil pessetes).
  
Aquest material es troba dipositat per a la comprovació als locals de l'empresa CTM de Levante, SL, amb domicili al polígon industrial Fuente del Jarro, carrer Villa de Madrid núm. 69, de Paterna (València).
  
València, 14 de març de 2001.- El president de la Junta Arbitral de Transports de València, Ramón Escrig Moreno.